पंतप्रधान कार्यालय तिहेरी तलाक प्रतिबंधक विधेयक संमत होणे हा स्त्रीपुरुष समानतेचा विजय असून समाजात समानता निर्माण होण्यास यामुळे बळ मिळेल पंतप्रधान नवी दिल्ली 30 जुलै 2019 मुस्लीम महिला (विवाह विषयक अधिकार संरक्षण) विधेयक 2019 संसदेच्या दोन्ही सभागृहात मंजूर करण्यासाठी ज्या पक्षांनी आणि खासदारांनी या विधेयकाला पाठिंबा दिला त्या सर्वांचे पंतप्रधान नरेंद्र मोदी यांनी आभार मानले आहे पक्षभेदाच्या पलिकडे जात या सर्वांनी विधेयकाला दिलेल्या पाठिंब्यामुळेच हे विधेयक मंजूर होऊ शकले